**КЛИНИЧКИ ЦЕНТАР ВОЈВОДИНЕ**

**Ул. Хајдук Вељкова бр. 1**

**Нови Сад**

**КОНКУРСНА ДОКУМЕНТАЦИЈА**

**ОТВОРЕНИ ПОСТУПАК**

**БРОЈ 164-13-O**

# САДРЖАЈ

[1. ОПШТИ ПОДАЦИ О НАБАВЦИ 3](#_Toc363212985)

[2. ПОДАЦИ О ПРЕДМЕТУ ЈАВНЕ НАБАВКЕ 3](#_Toc363212986)

[3. ВРСТA, ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), 4](#_Toc363212987)

[4. УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75. И 6](#_Toc363212988)

[5. УПУТСТВО ПОНУЂАЧИМА КАКО ДА САЧИНЕ ПОНУДУ 11](#_Toc363212989)

[*6.* МОДЕЛ УГОВОРА 19](#_Toc363212990)

[7. ОБРАЗАЦ СТРУКТУРЕ ПОНУЂЕНЕ ЦЕНЕ 22](#_Toc363212991)

[8. ОБРАЗАЦ ТРОШКОВА ПРИПРЕМЕ ПОНУДЕ 23](#_Toc363212992)

[9. ИЗЈАВА О НЕЗАВИСНОЈ ПОНУДИ 24](#_Toc363212993)

[10. ОБРАЗАЦ ИЗЈАВЕ О ПОШТОВАЊУ ОБАВЕЗА 25](#_Toc363212994)

[11. ОБРАЗАЦ ПОНУДЕ 26](#_Toc363212995)

[12. ОПШТИ ПОДАЦИ О ПОНУЂАЧУ ИЗ ГРУПЕ ПОНУЂАЧА 28](#_Toc363212996)

[13. ОПШТИ ПОДАЦИ О ПОДИЗВОЂАЧИМА 29](#_Toc363213003)

# ОПШТИ ПОДАЦИ О НАБАВЦИ

|  |  |
| --- | --- |
| Наручилац | КЛИНИЧКИ ЦЕНТАР ВОЈВОДИНЕ, ул. Хајдук Вељкова бр.1, Нови Сад, (www.kcv.rs). |
| Врста поступка | Отворени поступак |
| Предмет јавне набавке | Услуге |
| Поступак се спроводи ради закључења | Уговора о јавној набавци |
| **Напомена**: * У питању је резервисана јавна набавка
* Спроводи се електронска лицитација
 | НЕНЕ |
| Контакт (лице или служба) | Служба за немедицинске јавне набавке |
| Телефон (или други контакт) | 021/487-22-27 |

# ПОДАЦИ О ПРЕДМЕТУ ЈАВНЕ НАБАВКЕ

|  |  |
| --- | --- |
| Опис предмета набавке | Претходни и периодични лекарски прегледи запослених на местима са повећаним ризиком за 2013. годину |
| Назив и ознака из општег речника набавке | 85121000 - Услуге лекарских ординација85140000 - Разне здравствене услуге85150000 - Услуге медицинског снимања |

|  |  |  |
| --- | --- | --- |
|  |  |  |
|   |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

1. ВРСТA, ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), **КВАЛИТЕТ, КОЛИЧИНA И ОПИС УСЛУГE, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ КВАЛИТЕТА, РОК И МЕСТО ИЗВРШЕЊА УСЛУГЕ**

Предмет јавне набавке су претходни и периодични лекарски прегледи запослених на местима са повећаним ризиком за 2013. годину, који подразумевају

* **општи преглед**
* **специфични преглед**

А. Општи део прегледа у току 12 месеци (или једне године) подразумева следеће:

1) Анамнестички подаци (радна анамнеза, главне тегобе, садашња болест, лична анамнеза, породична анамнеза, социјалноепидемиолошки подаци);

2) Лекарски преглед са основном антропометријом (телесна маса, телесна висина, израчунавање индекса телесне масе - BMI);

3) Основне лабораторијске анализе:

 (1) крви (брзина седиментације еритроцита, број леукоцита, еритроцита, хематокрит, концентрација глукозе);

 (2) урина (присуство беланчевина, шећера, билирубина, уробилиноген и седимент урина);

4) Испитивање функција вида: оштрина вида на близину и даљину, дубински вид;

5) Тоналана лиминарна Аудиометрија;

6) Спирометрија са кривом проток волумен;

7) Електрокардиограм (12 одвода);

8) Попуњавање упитника о претходним болестима, навикама, алергијама;

9) Радиографија грудног коша (PA)-по одлуци лекара.

Б. Специфични део прегледа, биолошке штетности у току 12 месеци (или једне године) подразумева следеће:

**ИЗЛОЖЕНОСТ ВИРУСИМА ХЕПАТИТИСА Б И/ИЛИ Ц**

* Циљана анамнеза;
* Специфични биомаркери контакта са вирусом (за вирусе хепатитиса B HBsAg и анти HBc IgM а за хепатитис Ц анти HCV);
* Одређивање броја тромбоцита, билирубина (укупног и директног), трансаминаза (SGOT и SGPT).

**ИЗЛОЖЕНОСТ ВИРУСУ HIV-а**

* Циљана анамнеза;
* Специфични биомаркери контакта са вирусом HIV-а;
* Одређивање броја тромбоцита, билирубина (укупног и директног), трансаминаза (SGOT и SGPT).

**ЕКСПОЗИЦИЈА ДРУГИМ НЕПОМЕНУТИМ БИОЛОШКИМ ШТЕТНОСТИМА**

* Циљана анамнеза;
* Специфични биомаркери контакта са биолошким агенсом (плесан, гљивице, микроорганизми);
* Одређивање броја тромбоцита, билирубина (укупног и директног), трансаминаза (SGOT и SGPT);
* RTG плућа.

В. Специфични део прегледа, хемијске штетности у току 12 месеци (или једне године) подразумева следеће:

**АЛКОХОЛИ, ЕСТРИ, ЕТРИ, АЛДЕХИДИ И КЕТОНИ**

* Циљана анамнеза;
* Респираторни упитник;
* Упитник Q 16;
* Тонална лиминарна аудиометрија;
* Тестирање чула равнотеже (Ромберг-ов тест, сензибилисани Ромбергов тест, испитивање нистагмуса, тест мимо показивања и компасни ход);
* Одређивање броја тромбоцита, билирубина (укупног и директног), трансаминаза (SGOT и SGPT), алкалне фосфатазе, γ-глутамилтранспептидазе, урее и креатинина у крви;
* Биолошки мониторинг: одређивање метаболита примарне супстанце последњег радног дана у недељи на крају смене.

**РАД У ПРИСУСТВУ НЕПРИЈАТНИХ МИРИСА И ИСПАРЕЊА**

* Циљана анамнеза;
* Испитивање функција вида: оштрина вида на близину и даљину, и дубински вид;
* Одређивање билирубина (укупног и директног), трансаминаза (SGOT и SGPT), алкалне фосфатазе, γ- глутамилтранспептидазе, урее и креатинина у крви;
* RTG плућа.

Г. Специфични део прегледа, јонизујуће зрачење у току 12 месеци (или једне године) подразумева следеће:

* Циљана анамнеза;
* Испитивање функција вида: оштрина вида на близину и даљину, дубински вид;
* Офталмолошки (преглед оптичких медија са проширеним зеницама);
* Анализа хромозомских аберација и микронуклеуса;
* Одређивање броја ретикулоцита и тромбоцита, леукоцитарна формула.

Ако понуђач (служба медицине рада) у поступку оцењивања посебних здравствених услова запосленог утврди да је за оцењивање неопходна претходна медицинска документација може је захтевати од изабраног лекара запосленог

Понуђач (Служба медицине рада), у поступку вршења претходног или периодичног лекарског прегледа (у даљем тексту: лекарски преглед), може да користи већ постојеће лабораторијске резултате – који у моменту вршења прегледа нису старији од месец дана

Понуђач може, у року од осам дана од дана ангажовања, поднети захтев служби медицине рада која је била раније ангажована да јој достави оригиналну медицинску документацију о извршеним лекарским прегледима запослених

Извештај о извршеном претходном лекарском прегледу запосленог, односно извештај о периодичном лекарском прегледу запосленог попуњава понуђач (служба медицине рада) у три примерка, од којих Наручиоцу и запосленом лицу код Наручиоца (који свој примерак доставља изабраном лекару) доставља по један примерак извештаја, а један примерак задржава за своје потребе – најкасније у року од 15 дана од дана извршеног претходног, односно периодичног лекарског прегледа.

Извештаји из претходне тачке садрже оцену да је запослени здравствено способан, односно да није здравствено способан за рад на радном месту са повећаним ризиком или за употребу – руковање одређеном опремом за рад

**Захтеви у погледу кадрова и опреме морају бити у складу са** „Правилником о ближим условима за обављање здравствене делатности у здравственим установама и другим облицима здравствене службе“ („Службени гласник РС”, број 43/06, 112/09, 50/10 и 79/11).

*НАПОМЕНА: Број прегледа је одређен бројем места са повећаним ризиком по Акту о процени ризика КЦВ. Могућност одступања процењеног броја прегледа је ± 5 % због заснивања – престанка радног односа.*

Понуђач се обавезује да изврши уговорену услугу у свему према конкурсној документацији и својој понуди која ће бити саставни део уговора, а у складу са потребама наручиоца и на основу „Закона о безбедности и здрављу на раду“ („Сл. гласник РС“, бр. 101/05), „Правилника о претходним и периодичним лекарским прегледима запослених на радним местима са повећаним ризиком“ („Службени гласник РС”, број 120/07, 93/08), „Закона о здравственој заштити“ („Службени гласник РС”, број 107/05, 72/09 – др. закон, 88/10, 99/10, 57/11, 119/12 и 45/13 – др. закон) и „Правилника о ближим условима за обављање здравствене делатности у здравственим установама и другим облицима здравствене службе“ („Службени гласник РС”, број 43/06, 112/09, 50/10 и 79/11).

1. УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75. И **76. ЗАКОНА И УПУТСТВО КАКО СЕ ДОКАЗУЈЕ ИСПУЊЕНОСТ ТИХ УСЛОВА**

Испуњеност обавезних услова за учешће у поступку јавне набавке, правно лице, физичко лице и предузетник као понуђач, или подносилац пријаве, доказује достављањем следећих доказа:

|  |  |  |  |
| --- | --- | --- | --- |
| Бр. | УСЛОВИ | ДОКАЗИ | Испуњеност услова Понуђач попуњава са ДА/НЕ |
| **ОБАВЕЗНИ УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛАНА 75. ЗАКОНА** |
| 1. | Понуђач је регистрован код надлежног органа, односно уписан у одговарајући регистар. | Извод из регистра Агенције за привредне регистре, односно извод из регистра надлежног Привредног суда. |  |
| 2. | Понуђач и његов законски заступник није осуђиван за неко од кривичних дела као члан организоване криминалне групе, да није осуђиван за кривична дела против привреде, кривична дела против животне средине, кривично дело примања или давања мита, кривично дело преваре. | Доказ за **правно лице:** 1. Извод из казнене евиденције, односно уверењe основног суда на чијем подручју се налази седиште домаћег правног лица, односно седиште представништва или огранка страног правног лица, којим се потврђује да правно лице није осуђивано за кривична дела против привреде, кривична дела против животне средине, кривично дело примања или давања мита, кривично дело преваре;
2. Извод из казнене евиденције Посебног одељења за организовани криминал Вишег суда у Београду, којим се потврђује да правно лице није осуђивано за неко од кривичних дела организованог криминала;
3. Извод из казнене евиденције, односно уверење надлежне полицијске управе МУП-а, којим се потврђује да законски заступник понуђача није осуђиван за кривична дела против привреде, кривична дела против животне средине, кривично дело примања или давања мита, кривично дело преваре и неко од кривичних дела организованог криминала (захтев се може поднети према месту рођења или према месту пребивалишта законског заступника). Уколико понуђач има више законских заступника дужан је да достави доказ за сваког од њих.

Доказ за **предузетнике:**-Извод из казнене евиденције надлежне Полицијске управе МУП да није осуђиван за неко од кривичних дела као члан организоване криминалне групе, да није осуђиван за кривична дела против привреде, кривична дела против заштите животне средине, кривично дело примања или давања мита, кривично дело преваре (захтев се може поднети према месту рођења или према месту пребивалишта).Доказ за **физичка лица:**-Извод из казнене евиденције надлежне Полицијске управе МУП да није осуђиван за неко од кривичних дела као члан организоване криминалне групе, да није осуђиван за кривична дела против привреде, кривична дела против заштите животне средине, кривично дело примања или давања мита, кривично дело преваре(захтев се може поднети према месту рођења или према месту пребивалишта). |  |
| 3. | Понуђачу није изречена мера забране обављања делатности, која је на снази у време објављивања односно слања позива за подношење понуда. | Доказ за **правно лице**: -Потврде привредног и прекршајног суда да му није изречена мера забране обављања делатности, или потврдe Агенције за привредне регистре да код овог органа није регистровано да му је као привредном друштву изречена мера забране обављања делатности, која је на снази у време објаве позива за подношење понуда;Доказ за **предузетника**: -Потврда прекршајног суда да му није изречена мера забране обављања делатности или потврдe Агенције за привредне регистре да код овог органа није регистровано да му је као привредном субјекту изречена мера забране обављања делатности која је на снази у време објаве позива за подношење понуда; Доказ за **физичка лица:**-Потврда прекршајног суда да му није изречена мера забране обављања одређених послова. |  |
| 4. | Понуђач је измирио доспеле порезе, доприносе и друге јавне дажбине у складу са прописима Републике Србије или стране државе када има седиште на њеној територији. | Доказ за **правно лице / предузетнике / физичка лица:**Уверења Пореске управе Министарства финансија и привреде да је измирио доспеле порезе и доприносе, и уверења надлежне локалне самоуправе да је измирио обавезе по основу изворних локалних јавних прихода, или потврду Агенције за приватизацију да се понуђач налази у поступку приватизације, не старија од два месеца пре отварања понуде**.** **Овај доказ достављају сви понуђачи било да су правна лица или предузетници.** |  |
| 5. | Понуђач има важећу дозволу надлежног органа за обављање делатности која је предмет јавне набавке | Доказ за **правно лице / предузетнике / физичка лица:**Дозволу или други документ издат од надлежног државног органа који потврђује да понуђач у оквиру обављања здравствене делатности обавља и делатност службе медицине рада. |  |
| **ДОДАТНИ УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛАНА 76. ЗАКОНА** |
| 6. | Да понуђач располаже неопходним пословним капацитетом – тј. да је извршио најмање 556 прегледа који су предмет јавне набавке у свакој од претходне три године (2010, 2011, 2012. години). | Понуђач пословни капацитет доказује изјавом датом под пуном кривичном, материјалном и моралном одговорношћу да је извршио најмање 556 прегледа који су предмет јавне набавке у свакој од претходне три године (2010, 2011, 2012. години). Изјава се даје на меморандуму понуђача, која мора бири оверена печатом понуђача и потписана од стране одговорног лица понуђача. |  |

* Докази из тачака 2. и 4. не могу бити старији од два месеца пре отварања понуда.
* Доказ из тачке 3. мора бити издат након објављивања позива за подношење понуда, односно слања позива за подношење понуда.
* **Уколико понуду подноси група понуђача** понуђач је дужан да за сваког члана групе достави наведене доказе да испуњава услове из члана 75. став 1. тач. 1) до 4), а доказ из члана 75. став 1. тач. 5) Закона, дужан је да достави понуђач из групе понуђача којем је поверено извршење дела набавке за који је неопходна испуњеност тог услова.

**Додатне услове група понуђача испуњава заједно.**

* **Уколико понуђач подноси понуду са подизвођачем**, понуђач је дужан да за подизвођача достави доказе да испуњава услове из члана 75. став 1. тач. 1) до 4) Закона, а доказ из члана 75. став 1. тач. 5) Закона, за део набавке који ће понуђач извршити преко подизвођача.
* Наведене доказе о испуњености услова понуђач може доставити у виду неоверених копија, а наручилац може пре доношења одлуке о додели уговора да тражи од понуђача, чија је понуда на основу извештаја за јавну набавку оцењена као најповољнија, да достави на увид оригинал или оверену копију свих или појединих доказа.
* Ако понуђач у остављеном, примереном року који не може бити краћи од пет дана, не достави на увид оригинал или оверену копију тражених доказа, наручилац ће његову понуду одбити као неприхватљиву.
* Понуђачи који су регистровани у регистру који води Агенција за привредне регистре не морају да доставе доказ из чл. 75. ст. 1. тач. 1) Извод из регистра Агенције за привредне регистре, који је јавно доступан на интернет страници Агенције за привредне регистре.
* Наручилац неће одбити понуду као неприхватљиву, уколико не садржи доказ одређен конкурсном документацијом, ако понуђач наведе у понуди интернет страницу на којој су подаци који су тражени у оквиру услова јавно доступни.
* Уколико је доказ о испуњености услова електронски документ, понуђач доставља копију електронског документа у писаном облику, у складу са законом којим се уређује електронски документ, осим уколико подноси електронску понуду када се доказ доставља у изворном електронском облику.
* Ако се у држави у којој понуђач има седиште не издају тражени докази, понуђач може, уместо доказа, приложити своју писану изјаву, дату под кривичном и материјалном одговорношћу оверену пред судским или управним органом, јавним бележником или другим надлежним органом те државе.
* Ако понуђач има седиште у другој држави, наручилац може да провери да ли су документи којима понуђач доказује испуњеност тражених услова издати од стране надлежних органа те државе.
* Понуђач је дужан да без одлагања писмено обавести наручиоца о било којој промени у вези са испуњеношћу услова из поступка јавне набавке, која наступи до доношења одлуке, односно закључења уговора, односно током важења уговора о јавној набавци и да је документује на прописани начин.

# УПУТСТВО ПОНУЂАЧИМА КАКО ДА САЧИНЕ ПОНУДУ

***1.ПОДАЦИ О ЈЕЗИКУ НА КОЈЕМ ПОНУДА МОРА ДА БУДЕ САСТАВЉЕНА***

Понуда се саставља на српском језику, ћириличним или латиничним писмом.

***2. НАЧИН НА КОЈИ ПОНУДА МОРА ДА БУДЕ САЧИЊЕНА***

Понуда се попуњава помоћу писаће машине, рачунара или хемијске оловке (штампаним словима, на обрацима који су саставни део конкурсне документације).

Понуђач понуду подноси у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара.

На полеђини коверте или на кутији навести назив и адресу понуђача.

У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди.

Понуду доставити непосредно или путем поште на адресу: **Клинички центар Војводине,** **21000 Нови Сад, Хајдук Вељкова број 1***,* искључиво преко писарнице Клиничког центра Војводине, са назнаком да је реч о понуди, уз обавезно **навођење предмета набавке и редног броја** набавке (подаци дати у поглављу 1. конкурсне документације).

На полеђини понуде обавезно ставити назнаку **„НЕ ОТВАРАТИ”.**

**Понуда се сматра благовременом уколико је примљена од стране наручиоца до датума (дана) и часа назначеног у Позиву за подношење понуда*.***

Наручилац ће, по пријему одређене понуде, на коверти, односно кутији у којој се понуда налази, обележити време пријема и евидентирати број и датум понуде према редоследу приспећа. Уколико је понуда достављена непосредно наручулац ће понуђачу предати потврду пријема понуде. У потврди о пријему наручилац ће навести датум и сат пријема понуде.

Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом.

***3. ПАРТИЈЕ***

Предмет јавне набавке није обликован по партијама.

***4. ПОНУДА СА ВАРИЈАНТАМА***

Подношење понуде са варијантама није дозвољено.

***5. НАЧИН ИЗМЕНЕ, ДОПУНЕ И ОПОЗИВА ПОНУДЕ***

У року за подношење понуде понуђач може да измени, допуни или опозове своју понуду на начин који је одређен за подношење понуде.

Понуђач је дужан да јасно назначи који део понуде мења односно која документа накнадно доставља.

Писано обавештење о измени, допуни или опозиву понуде понуђач доставља непосредно или путем поште на адресу: Клинички центар Војводине, 21000 Нови Сад, Хајдук Вељкова број 1, искључиво преко писарнице Клиничког центра Војводине, са назнаком да је реч о измени, допуни или опозиву понуде, уз обавезно навођење предмета набавке и редног броја набавке (подаци дати у поглављу 1. конкурсне документације).

На полеђини коверте или на кутији навести назив и адресу понуђача. У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди.

По истеку рока за подношење понуда понуђач не може да повуче нити да мења своју понуду.

***6. УЧЕСТВОВАЊЕ У ЗАЈЕДНИЧКОЈ ПОНУДИ ИЛИ КАО ПОДИЗВОЂАЧ***

Понуђач може да поднесе само једну понуду.

Понуђач који је самостално поднео понуду не може истовремено да учествује у заједничкој понуди или као подизвођач, нити исто лице може учествовати у више заједничких понуда.

У Обрасцу понуде, понуђач наводи на који начин подноси понуду, односно да ли подноси понуду самостално, или као заједничку понуду, или подноси понуду са подизвођачем.

***7. ПОНУДА СА ПОДИЗВОЂАЧЕМ***

Уколико понуђач подноси понуду са подизвођачем дужан је да у Обрасцу понуде наведе да понуду подноси са подизвођачем, проценат укупне вредности набавке који ће поверити подизвођачу, а који не може бити већи од 50%, као и део предмета набавке који ће извршити преко подизвођача.

Понуђач у Обрасцу понуденаводи назив и седиште подизвођача, уколико ће делимично извршење набавке поверити подизвођачу.

Уколико уговор о јавној набавци буде закључен између наручиоца и понуђача који подноси понуду са подизвођачем, тај подизвођач ће бити наведен и у уговору о јавној набавци.

Понуђач је дужан да за подизвођаче достави доказе о испуњености услова који су наведени у поглављу 5. конкурсне документације, у складу са Упутством како се доказује испуњеност услова.

Понуђач у потпуности одговара наручиоцу за извршење обавеза из поступка јавне набавке, односно извршење уговорних обавеза, без обзира на број подизвођача.

Понуђач је дужан да наручиоцу, на његов захтев, омогући приступ код подизвођача, ради утврђивања испуњености тражених услова.

Наручилац не дозвољава пренос доспелих потраживања директно подизвођачу у смислу члана 80. став 9. Закона о јавним набавкама.

***8. ЗАЈЕДНИЧКА ПОНУДА***

Понуду може поднети група понуђача.

Уколико понуду подноси група понуђача, саставни део заједничке понуде мора бити споразум којим се понуђачи из групе међусобно и према наручиоцу обавезују на извршење јавне набавке, а који обавезно садржи податке из члана 81. ст. 4. тач. 1) до 6) Закона и то податке о:

* члану групе који ће бити носилац посла, односно који ће поднети понуду и који ће заступати групу понуђача пред наручиоцем,
* понуђачу који ће у име групе понуђача потписати уговор,
* понуђачу који ће у име групе понуђача дати средство обезбеђења,
* понуђачу који ће издати рачун,
* рачуну на који ће бити извршено плаћање,
* обавезама сваког од понуђача из групе понуђача за извршење уговора.

Група понуђача је дужна да достави све доказе о испуњености услова који су наведени у поглављу 5. конкурсне документације, у складу са Упутством како се доказује испуњеност услова.

Понуђачи из групе понуђача одговарају неограничено солидарно према наручиоцу.

Задруга може поднети понуду самостално, у своје име, а за рачун задругара или заједничку понуду у име задругара.

Ако задруга подноси понуду у своје име за обавезе из поступка јавне набавке и уговора о јавној набавци одговара задруга и задругари у складу са законом.

Ако задруга подноси заједничку понуду у име задругара за обавезе из поступка јавне набавке и уговора о јавној набавци неограничено солидарно одговарају задругари.

***9. НАЧИН И УСЛОВИ ПЛАЋАЊА, ГАРАНТНИ РОК, КАО И ДРУГЕ ОКОЛНОСТИ ОД КОЈИХ ЗАВИСИ ПРИХВАТЉИВОСТ ПОНУДЕ***

***9.1.* Захтеви у погледу начина, рока и услова плаћања*.***

Наручилац захтева да рок плаћања буде најкраће 120 дана а најдуже 150 данаод дана када му понуђач достави исправан рачун за услугe којe је извршио, о чему потврду даје овлашћено лице наручиоца задужено за праћење техничке реализације уговора.

Плаћање се врши уплатом на рачун понуђача.

Понуђачу није дозвољено да захтева аванс.

**9.2. Захтеви у погледу гарантног рока**

Наручилац не захтева да понуђач даје гарантни рок.

***9.3.* Захтев у погледу рока (испоруке добара, извршења услуге, извођења радова)**

Наручилац захтева да извршење услуге буде у складу са „Правилником о претходним и периодичним лекарским прегледима запослених на радним местима са повећаним ризиком“ („Службени гласник РС”, број 120/07, 93/08), и у складу са потребама наручиоца.

**9.4. Захтев у погледу рока важења понуде**

Рок важења понуде не може бити краћи од 60 дана од дана отварања понуда.

У случају истека рока важења понуде, наручилац је дужан да у писаном облику затражи од понуђача продужење рока важења понуде.

Понуђач који прихвати захтев за продужење рока важења понуде на може мењати понуду.

**9.5. Други захтеви**

Наручилац нема других захтева у погледу предметне јавне набавке.

***10. ВАЛУТА И НАЧИН НА КОЈИ МОРА ДА БУДЕ НАВЕДЕНА И ИЗРАЖЕНА ЦЕНА У ПОНУДИ***

Цена мора бити исказана у динарима, са и без пореза на додату вредност, са урачунатим свим трошковима које понуђач има у реализацији предметне јавне набавке, с тим да ће се за оцену понуде узимати у обзир цена без пореза на додату вредност.

У цену је урачуната цена предмета јавне набавке, испорука, монтажа и остали повезани трошкови.

Цена је фиксна и не може се мењати.

Ако је у понуди исказана неуобичајено ниска цена, наручилац ће поступити у складу са чланом 92. Закона.

Ако понуђена цена укључује увозну царину и друге дажбине, понуђач је дужан да тај део одвојено искаже у динарима.

***11. ПОДАЦИ О ДРЖАВНОМ ОРГАНУ ИЛИ ОРГАНИЗАЦИЈИ, ОДНОСНО ОРГАНУ ИЛИ СЛУЖБИ ТЕРИТОРИЈАЛНЕ АУТОНОМИЈЕ ИЛИ ЛОКАЛНЕ САМОУПРАВЕ ГДЕ СЕ МОГУ БЛАГОВРЕМЕНО ДОБИТИ ИСПРАВНИ ПОДАЦИ О ПОРЕСКИМ ОБАВЕЗАМА, ЗАШТИТИ ЖИВОТНЕ СРЕДИНЕ, ЗАШТИТИ ПРИ ЗАПОШЉАВАЊУ, УСЛОВИМА РАДА И СЛ., А КОЈИ СУ ВЕЗАНИ ЗА ИЗВРШЕЊЕ УГОВОРА О ЈАВНОЈ НАБАВЦИ***

Подаци о пореским обавезама се могу добити у Пореској управи, Министарства финансија и привреде.

Подаци о заштити животне средине се могу добити у Агенцији за заштиту животне средине и у Министарству енергетике, развоја и заштите животне средине.

Подаци о заштити при запошљавању и условима рада се могу добити у Министарству рада, запошљавања и социјалне политике.

***12. ПОДАЦИ О ВРСТИ, САДРЖИНИ, НАЧИНУ ПОДНОШЕЊА, ВИСИНИ И РОКОВИМА ОБЕЗБЕЂЕЊА ИСПУЊЕЊА ОБАВЕЗА ПОНУЂАЧА***

Понуђач који је изабран као најповољнији је дужан да, приликом потписивања уговора, достави:

1. **регистровану бланко меницу и менично овлашћење за извршење уговорне обавезе**, попуњенo на износ од 10% од укупне вредности понуде без ПДВ-а, која је наплатива у случајевима предвиђеним конкурсном документацијом, тј. у случају да изабрани понуђач не испуњава своје обавезе из уговора.

Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо, са назначеним износом.

Понуђач је дужан да достави и **копију извода из Регистра**  **меница и овлашћења** који се налази на интернет страници Народне банке Србије, као доказ да је меница евидентирана и регистрована у Регистру меница и овлашћења, у складу са Законом о платном промету („Сл. лист СРЈ“, бр. 3/2002 и 5/2003 и „Сл. гласник Републике Србије“, бр. 43/2004, 62/2006, 111/2009 и 31/2011) и Одлуком о ближим условима, садржини и начину вођења регистра меница и овлашћења ( „Сл. гласник Републике Србије“, број 56/2011).

Средство обезбеђења траје најмање десет дана дуже од дана истека рока за коначно извршење обавезе понуђача која је предмет обезбеђења (извршење уговорне обавезе, истек гарантног рока и сл.).

Средство обезбеђења не може се вратити понуђачу пре истека рока трајања, осим ако је понуђач у целости испунио своју обезбеђену обавезу.

***13. ЗАШТИТА ПОВЕРЉИВОСТИ ПОДАТАКА КОЈЕ НАРУЧИЛАЦ СТАВЉА ПОНУЂАЧИМА НА РАСПОЛАГАЊЕ, УКЉУЧУЈУЋИ И ЊИХОВЕ ПОДИЗВОЂАЧЕ***

Предметна набавка не садржи поверљиве информације које наручилац ставља на располагање.

**14. ДОДАТНЕ ИНФОРМАЦИЈЕ ИЛИ ПОЈАШЊЕЊА У ВЕЗИ СА ПРИПРЕМАЊЕМ ПОНУДЕ**

Заинтересовано лице може, у писаном обликутражити од наручиоца додатне информације или појашњења у вези са припремањем понуде, најкасније 5 дана пре истека рока за подношење понуде и то на један од следећих начина:

* поштом, на адресу наручиоца: **Клинички центар Војводине,** **21000 Нови Сад, Хајдук Вељкова број 1***,* искључиво преко писарнице Клиничког центра,
* путем факса, на број 021/487-22-44,
* електронском поштом, на адресу: nabavke@kcv.rs, или
* лично, уз писано овлашћење понуђача који је понуду поднео.

Наручилац ће заинтересованом лицу у року од 3 (три) дана од дана пријема захтева за додатним информацијама или појашњењима конкурсне документације, одговор доставити у писаном облику и истовремено ће ту информацију објавити на Порталу јавних набавки и на својој интернет страници.

Ако наручилац измени или допуни конкурсну документацију 8 или мање дана пре истека рока за подношење понуда, дужан је да продужи рок за подношење понуда и објави обавештење о продужењу рока за подношење понуда.

По истеку рока предвиђеног за подношење понуда наручилац не може да мења нити да допуњује конкурсну документацију.

Тражење додатних информација или појашњења у вези са припремањем понуде телефоном није дозвољено.

Комуникација у поступку јавне набавке врши се искључиво на начин одређен чланом 20. Закона.

**15. ДОДАТНА ОБЈАШЊЕЊА ОД ПОНУЂАЧА ПОСЛЕ ОТВАРАЊА ПОНУДА И КОНТРОЛА КОД ПОНУЂАЧА ОДНОСНО ЊЕГОВОГ ПОДИЗВОЂАЧА**

После отварања понуда наручилац може приликом стручне оцене понуда да у писаном облику захтева од понуђача додатна објашњења која ће му помоћи при прегледу, вредновању и упоређивању понуда, а може да врши контролу (увид) код понуђача, односно његовог подизвођача (члан 93. Закона).

Уколико наручилац оцени да су потребна додатна објашњења или је потребно извршити контролу (увид) код понуђача, односно његовог подизвођача, наручилац ће понуђачу оставити примерени рок да поступи по позиву наручиоца, односно да омогући наручиоцу контролу (увид) код понуђача, као и код његовог подизвођача.

Наручилац може уз сагласност понуђача да изврши исправке рачунских грешака уочених приликом разматрања понуде по окончаном поступку отварања.

У случају разлике између јединичне и укупне цене, меродавна је јединична цена.

Ако се понуђач не сагласи са исправком рачунских грешака, наручилац ће његову понуду одбити као неприхватљиву.

**16. ДОДАТНО ОБЕЗБЕЂЕЊЕ ИСПУЊЕЊА УГОВОРНИХ ОБАВЕЗА ПОНУЂАЧА КОЈИ СЕ НАЛАЗЕ НА СПИСКУ НЕГАТИВНИХ РЕФЕРЕНЦИ**

Понуђач који се налази на списку негативних референци који води Управа за јавне набавке, у складу са чланом 83. Закона, а који има негативну референцу за предмет набавке који није истоврстан предмету ове јавне набавке, а уколико таквом понуђачу буде додељен уговор, дужан је дапреда средства обезбеђења тражена у тачки 12. Упутства понуђачима како да сачине понуду попуњену на износ 15% (уместо 10%***)*** од укупне вредности уговора без ПДВ-а, са роком важности који је тридесет дана (уместо десет дана) дужи од истека рока за коначно извршење обавезе понуђача која је предмет обезбеђења (извршење уговорне обавезе, истек гарантног рока и сл.).

Ако се за време трајања уговора промене рокови за извршење уговорне обавезе, важност средстава обезбеђења мора да се продужи.

**17. ВРСТА КРИТЕРИЈУМА ЗА ДОДЕЛУ УГОВОРА, ЕЛЕМЕНТИ КРИТЕРИЈУМА НА ОСНОВУ КОЈИХ СЕ ДОДЕЉУЈЕ УГОВОР И МЕТОДОЛОГИЈА ЗА ДОДЕЛУ ПОНДЕРА ЗА СВАКИ ЕЛЕМЕНТ КРИТЕРИЈУМА**

Избор најповољније понуде ће се извршити применом критеријума **„*најнижа понуђена цена“.***

**18. ЕЛЕМЕНТИ КРИТЕРИЈУМА НА ОСНОВУ КОЈИХ ЋЕ НАРУЧИЛАЦ ИЗВРШИТИ ДОДЕЛУ УГОВОРА У СИТУАЦИЈИ КАДА ПОСТОЈЕ ДВЕ ИЛИ ВИШЕ ПОНУДА СА ЈЕДНАКИМ БРОЈЕМ ПОНДЕРА ИЛИ ИСТОМ ПОНУЂЕНОМ ЦЕНОМ**

Уколико две или више понуда имају исту најнижу понуђену цену, као најповољнија биће изабрана понуда оног понуђача који понуди дужи рок одложеног плаћања, а уколико је и то исто, изавраће се понуда понуђача који има дужи рок важења понуде.

**19. ПОШТОВАЊЕ ОБАВЕЗА КОЈЕ ПРОИЗИЛАЗЕ ИЗ ВАЖЕЋИХ ПРОПИСА**

Понуђач је дужан да у оквиру своје понуде достави изјаву дату под кривичном и материјалном одговорношћу да је поштовао све обавезе које произилазе из важећих прописа о заштити на раду, запошљавању и условима рада, заштити животне средине, као и да гарантује да је ималац права интелектуалне својине. (Образац изјаве, дат је у поглављу 10. конкурсне документације).

**20. КОРИШЋЕЊЕ ПАТЕНТА И ОДГОВОРНОСТ ЗА ПОВРЕДУ ЗАШТИЋЕНИХ ПРАВА ИНТЕЛЕКТУАЛНЕ СВОЈИНЕ ТРЕЋИХ ЛИЦА**

Накнаду за коришћење патената, као и одговорност за повреду заштићених права интелектуалне својине трећих лица сноси понуђач.

**21. НАЧИН И РОК ЗА ПОДНОШЕЊЕ ЗАХТЕВА ЗА ЗАШТИТУ ПРАВА ПОНУЂАЧА**

Захтев за заштиту права може да поднесе понуђач, односно свако заинтересовано лице, или пословно удружење у њихово име.

Захтев за заштиту права подноси се Републичкој комисији, а предаје наручиоцу. Примерак захтева за заштиту права подносилац истовремено доставља Републичкој комисији. Захтев за заштиту права доставља се непосредно или путем поште на адресу: **Клинички центар Војводине,** **21000 Нови Сад, Хајдук Вељкова број 1***,* искључиво преко писарнице Клиничког центра Војводине*,* са назнаком да је реч о захтеву за заштиту права, уз обавезно **навођење предмета набавке и редног броја** набавке (подаци дати је у поглављу 1. конкурсне документације).

Захтев за заштиту права се може поднети у току целог поступка јавне набавке, против сваке радње наручиоца, осим уколико Законом није другачије одређено. О поднетом захтеву за заштиту права наручилац обавештава све учеснике у поступку јавне набавке, односно објављује обавештење о поднетом захтеву на Порталу јавних набавки, најкасније у року од 2 дана од дана пријема захтева.

Уколико се захтевом за заштиту права оспорава врста поступка, садржина позива за подношење понуда или конкурсне документације, захтев ће се сматрати благовременим уколико је примљен од стране наручиоца најкасније 7 дана пре истека рока за подношење понуда, без обзира на начин достављања. У том случају подношења захтева за заштиту права долази до застоја рока за подношење понуда.

После доношења одлуке о додели уговора из чл. 108. Закона или одлуке о обустави поступка јавне набавке из чл. 109. Закона, рок за подношење захтева за заштиту права је 10 дана од дана пријема одлуке.

Захтевом за заштиту права не могу се оспоравати радње наручиоца предузете у поступку јавне набавке ако су подносиоцу захтева били или могли бити познати разлози за његово подношење пре истека рока за подношење понуда, а подносилац захтева га није поднео пре истека тог рока.

Ако је у истом поступку јавне набавке поново поднет захтев за заштиту права од стране истог подносиоца захтева, у том захтеву се не могу оспоравати радње наручиоца за које је подносилац захтева знао или могао знати приликом подношења претходног захтева.

Подносилац захтева је дужан да на рачун буџета Републике Србије уплати таксу у изнoсу од 80.000,00 динара уколико оспорава одређену радњу наручиоца пре отварања понуда на број жиро рачуна: 840-742221843-57, шифра плаћања: 153, позив на број 97 50-016, сврха уплате: Републичка административна такса са назнаком јавне набавке на коју се односи (број или друга ознака конкретне јавне набавке), корисник: буџет Републике Србије.

Уколико подносилац захтева оспорава одлуку о додели уговора такса износи 80.000,00 динара уколико понуђена цена понуђача којем је додељен уговор није већа од 80.000.000 динара, односно такса износи 0,1 % понуђене цене понуђача којем је додељен уговор ако је та вредност већа од 80.000.000 динара.

Уколико подносилац захтева оспорава одлуку о обустави поступка јавне набавке или радњу наручиоца од момента отварања понуда до доношења одлуке о додели уговора или обустави поступка, такса износи 80.000,00 динара уколико процењена вредност јавне набавке (коју ће подносилац сазнати на отварању понуда или из записника о отварању понуда) није већа од 80.000.000 динара, односно такса износи 0,1 % процењене вредности јавне набавке ако је та вредност већа од 80.000.000 динара.

Поступак заштите права понуђача регулисан је одредбама чл. 138. - 167. Закона.

**22. РОК У КОЈЕМ ЋЕ УГОВОР БИТИ ЗАКЉУЧЕН**

Уговор о јавној набавци ће бити закључен са понуђачем којем је додељен уговор у року од 8 дана од дана протека рока за подношење захтева за заштиту права из члана 149. Закона.

У случају да је поднета само једна понуда наручилац може закључити уговор пре истека рока за подношење захтева за заштиту права, у складу са чланом 112. став 2. тачка 5) Закона.

# МОДЕЛ УГОВОРА

На основу члана 112. Закона о јавним набавкама („Службени гласник Републике Србије” бр. 124/12), а у складу са извештајем Комисије за јавну набавку и Одлуком о додели уговора, дана \_\_\_\_\_\_\_ године закључује се следећи

**УГОВОР**

 **О ЈАВНОЈ НАБАВЦИ БРОЈ 164-13-O**

Уговорне стране:

1. **КЛИНИЧКИ ЦЕНТАР ВОЈВОДИНЕ**, ул. Хајдук Вељкова бр. 1, Нови Сад,

ПИБ: 101696893 Матични број: 08664161.

Број рачуна: 840-577661-50, Управа за трезор - Република Србија Министарство финансија и привреде, Телефон: 021/484-3-484.

(у даљем тексту: наручилац), кога заступа проф. др Драган Драшковић.

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(*назив и адреса)*

ПИБ:.......................... Матични број: ........................................

Број рачуна: ............................................ Назив банке:......................................,

Телефон:............................Телефакс:......................................

(у даљем тексту: добављач), кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

**Члан 1.**

Предмет овог уговора је набавка услуге – **претходни и периодични лекарски прегледи запослених на местима са повећаним ризиком за 2013. годину** - која је тражена у позиву за подношење понуда у отвореном поступку јавне набавке број 164-13-М.

**Члан 2.**

Добављач се обавезује да услугу која је предмет овог уговора изврши у свему према својој понуди број \_\_\_\_\_\_\_\_\_ од дана \_\_\_\_\_\_\_\_\_\_\_\_ године која је саставни део овог уговора.

Максимални износ накнаде за услуге из члана 1. овог уговора без пореза на додату вредност износи \_\_\_\_\_\_\_\_\_\_\_ (словима: \_\_\_\_\_\_\_\_\_\_\_\_\_\_\_\_\_\_\_), односно са порезом на додату вредност износи \_\_\_\_\_\_\_\_\_\_\_\_\_\_\_\_\_\_\_\_\_\_ (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

Накнада из претходног става се сматра фиксном за време трајања уговора.

**Члан 3.**

Добављач се обавезује да за време трајања овог уговора врши претходне и периодичне лекарске прегледе запослених код наручиоца који раде на радним местима са повећаним ризиком, а у свему у складу са захтевима наручиоца из спецификације предмета овог уговора из конкурсне документације која је саставни део овог уговора и понуде добављача из члана 2. овог уговора, а према потребама наручиоца и на основу Закона о безбедности и здрављу на раду („Сл. гласник РС“, бр. 101/05), Правилника о претходним и периодичним лекарским прегледима запослених на радним местима са повећаним ризиком („Службени гласник РС”, број 120/07, 93/08), Закона о здравственој заштити („Службени гласник РС”, број 107/05, 72/09 – др. закон, 88/10, 99/10, 57/11, 119/12 и 45/13 – др. закон) и Правилника о ближим условима за обављање здравствене делатности у здравственим установама и другим облицима здравствене службе („Службени гласник РС”, број 43/06, 112/09, 50/10 и 79/11).

 Добављач се обавезује да услугу која је предмет овог уговора врши на захтев наручиоца упућен поштом на адресу \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, електронском поштом на адресу \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, телефоном на број \_\_\_\_\_\_\_\_\_\_\_\_\_\_\_\_\_, телефаксом на број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, или на други начин који уговорне стране споразумно утврде, а у свему у складу са инструкцијама наручиоца из тог захтева.

Добављач се обавезује да од примарне здравствене установе и изабраног лекара запосленог прибави сву медицинску документацију запосленог којег прегледа уколико му је иста неопходна ради извршења услуге која је предмет овог уговора.

Добављач се обавезује да по извршењу услуге која је предмет овог уговора овлашћеном лицу код наручиоца из члана 9. овог уговора и запосленом код наручиоца којег прегледа, путем поште или преко писарнице наручиоца, достави по један примерак извештаја о извршеном претходном лекарском прегледу запосленог, односно извештаја о периодичном лекарском прегледу запосленог, и то најкасније у року од 15 дана од дана извршеног претходног, односно периодичног лекарског прегледа.

**Члан 4.**

Добављач се обавезује да квалитет услуге која је предмет овог уговора одговара стандардима и прописима Републике Србије, Европске уније и захтевима из конкурсне документације, те да ће исту вршити обучени запослени код добављача са одговарајућим алатом.

У случају да се установи да услуга која је предмет овог уговора одступа од стандарда из претходног става, добављач се обавезује да услугу уговореног квалитета изврши у најкраћем могућем року, а најкасније у року од 24 часа од дана пријема писане рекламације наручиоца.

**Члан 5.**

Наручилац се обавезује да добављачу уз захтев из члана 3. став 2. овог уговора достави уредно попуњен упут за претходни, односно периодични лекарски преглед, на обрасцима прописаним позитивним прописима који регулишу ову материју.

**Члан 6.**

Наручилац се обавезује да ће уговорену накнаду за извршење услуге која је предмет овог уговора добављачу исплаћивати сукцесивно, и то у року од \_\_\_\_\_ *(најмање 120 дана а максимално 150 дана)* од дана када му добављач достави исправан рачун за услугe којe је извршио, о чему потврду даје овлашћено лице из члана 9. овог уговора.

 Добављач се обавезује да рачун о извршеној услузи достави наручиоцу путем поште или преко писарнице наручиоца, адресирано на седиште наручиоца, ОЈ Сектор за техничко услужне послове.

**Члан 7.**

Уговорне стране констатују да је добављач доставио наручиоцу следећа средства обезбеђења са овлашћењима за наплату:

 -меницу за добро извршење уговорних обавеза са роком важења најмање десет дана дужим од дана из члана 11. овог уговора до којег се закључује овај уговор.

**Члан 8.**

Уколико добављач не поступа у складу са обавезама које је преузео закључењем овог уговора наручилац има право:

- да једнострано раскине овај уговор и да наплати меницу за добро извршење посла коју је добављач предао наручиоцу приликом потписивања овог уговора;

- да овај уговор остави на снази и да уговорену цену умањи за 10%

**Члан 9.**

За праћење техничке реализације овог уговора у име наручиоца овлашћује се \_\_\_\_\_\_\_\_\_\_\_\_\_\_\_\_\_\_\_\_\_\_.

За праћење извршења уговорних обавеза уговорних страна и финансијске реализације овог уговора у име наручиоца овлашћује се \_\_\_\_\_\_\_\_\_\_\_\_\_\_\_\_\_\_\_\_\_\_\_.

**Члан 10.**

Уговорне стране су сагласне да се ближе одређење начина реализације овог уговора врши путем протокола о спровођењу овог уговора закљученим између уговорних страна.

**Члан 11.**

Уговорне стране овај уговор закључују до дана док добављач за потребе наручиоца не изврши услуге које су предмет овог уговора до максималног износа из члана 2. овог уговора, односно најдуже годину дана од дана закључења овог уговора.

**Члан 12.**

Уговорне стране ће споразумно решавати све спорове и разлике у тумачењу и примени овог уговора, у противном се уговара надлежност суда у Новом Саду.

**Члан 13.**

Овај уговор је сачињен у шест истоветних примерака од којих наручилац задржава четири, а добављач два примерка.

|  |  |  |
| --- | --- | --- |
| ЗА ДОБАВЉАЧА: |  | ЗА НАРУЧИОЦА: |
|  |   | ДИРЕКТОР |
| \_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  | *Проф. др Драган Драшковић* |

# ОБРАЗАЦ СТРУКТУРЕ ПОНУЂЕНЕ ЦЕНЕ

**(са упутством о попуњавању)**

|  |  |  |  |  |  |
| --- | --- | --- | --- | --- | --- |
| **Рб** | **Јединична цена без ПДВ-а** | **Јединична цена са ПДВ-ом** | **Укупна цена без ПДВ-а** | **Укупна цена са ПДВ-ом** | **Процентуално учешће (одређене врсте) трошкова** |
|  |  |  |
| **1** |  |  |  |  |  |  |  |
| **2** |  |  |  |  |  |  |  |
| **3** |  |  |  |  |  |  |  |
| **4** |  |  |  |  |  |  |  |
| **5** |  |  |  |  |  |  |  |
| **6** |  |  |  |  |  |  |  |
| **7** |  |  |  |  |  |  |  |
| **8** |  |  |  |  |  |  |  |
| **9** |  |  |  |  |  |  |  |
| **10** |  |  |  |  |  |  |  |

Напомена:

* **Процентуално учешће (одређене врсте) трошкова** се уписује када је наведени податак неопходан ради усклађивања цене током периода трајања уговора, односно оквирног споразума (учешће трошкова материјала, рада, енергената)
* Сматраће се да је сачињен образац структуре цене, уколико су основни елементи понуђене цене садржани у обрасцу понуде

# ОБРАЗАЦ ТРОШКОВА ПРИПРЕМЕ ПОНУДЕ

У обрасцу трошкова припреме понуде могу бити приказани трошкови израде узорка или модела, ако су израђени у складу са техничким спецификацијама наручиоца и трошкови прибављања средства обезбеђења.

|  |
| --- |
| **Трошкови израде узорка или модела (Уколико постоје)** |
| **Назив трошка** |  |  |  |  |
| **Вредност у динарима** |  |  |  |  |
| **Трошкови прибављања средства обезбеђења (Уколико постоји)** |
| **Назив трошка** |  |  |  |  |
| **Вредност у динарима** |  |  |  |  |

|  |  |  |
| --- | --- | --- |
|  |  |  |
| НАЗИВ ПОНУЂАЧА | М.П. | ПОТПИС ПОНУЂАЧА |

# ИЗЈАВА О НЕЗАВИСНОЈ ПОНУДИ

У са чланом 26. Закона о јавним набавкама („Сл. гласник РС” бр. 124/2012), као заступник понуђача дајем:

**ИЗЈАВУ**

**О НЕЗАВИСНОЈ ПОНУДИ**

Понуђач ..................................................................................... *[навести назив понуђача]* у поступку јавне набавке ..................................................................................................... *[навести предмет јавне набавке]* бр. ......................*[навести редни број јавне набавкe]*, под пуном материјалном и кривичном одговорношћу потврђује да је понуду поднео независно, без договора са другим понуђачима или заинтересованим лицима.

ДАТУМ М.П. ПОНУЂАЧ

 \_\_\_\_\_\_\_\_\_\_\_\_\_\_\_\_\_\_\_

 ПОТПИС

# ОБРАЗАЦ ИЗЈАВЕ О ПОШТОВАЊУ ОБАВЕЗА

**ИЗ ЧЛ. 75. СТ. 2. ЗАКОНА О ЈАВНИМ НАБАВКАМА**

 У са чланом 75. став 2. Закона о јавним набавкама („Сл. гласник РС” бр. 124/2012), као заступник понуђача дајем:

**ИЗЈАВУ**

Понуђач..................................................................................... *[навести назив понуђача]* у поступку јавне набавке ..................................................................................................... *[навести предмет јавне набавке]* бр. ......................*[навести редни број јавне набавкe]*, изјављује да је поштовао обавезе које произлазе из важећих прописа о заштити на раду, запошљавању и условима рада, заштити животне средине и гарантује да је ималац права интелектуалне својине.

ДАТУМ М.П. ПОНУЂАЧ

 \_\_\_\_\_\_\_\_\_\_\_\_\_\_\_\_\_\_\_

 ПОТПИС

# ОБРАЗАЦ ПОНУДЕ

|  |  |
| --- | --- |
| Предмет јавне набавке | 164-13-O - Претходни и периодични лекарски прегледи запослених на местима са повећаним ризиком за 2013. годину |
| Број понуде |  | Датум понуде |  |
| **Општи подаци о понуђачу** |
| Пословно име или скраћени назив из одговарајућег регистра |  |
| Адреса седишта |  |
| Име особе за контакт |  | Матични број  |  |
| Телефон/факс |  | Порески идентификациони број |  |
| Е-маил |  | Регистарски број |  |
| Овлашћено лице, које ће потписати Уговор |  | Жиро рачун |  |
| Рок важења понуде изражен у броју дана од дана отварања понуда, који не може бити краћи од 60 дана |  | Шифра делатности |  |
| **Остали подаци које наручилац сматра релевантним за закључење уговора** |
| Начин подношења понуде (заокружити) | а | Самостална понуда |
| б | Заједничка понуда |
| в | Понуда са подизвођачем |
| Податке о проценту укупне вредности набавке који ће поверити **подизвођачу** |   |
| Део предмета набавке који ће извршити преко **подизвођача** |  |
| Начин и услови плаћања |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Р.БР | Назив | Јединица мере | Количина | Јединична цена без ПДВ-а | Стопа ПДВ-а | Укупна цена без ПДВ-а | Напомена |  |
| **I** | 2 | 3 | 4 | 5 | 6 | 7 | 8 | 9 |
| 1 | Општи део прегледа у току 12 месеци (или једне године)  | Број прегледа | 260 |  |  |  |  |  |
| 2 | Специфични део прегледа, биолошке штетности у току 12 месеци (или једне године) | Број прегледа | 146 |  |  |  |  |  |
| 3 | Специфични део прегледа, хемијске штетности у току 12 месеци (или једне године) | Број прегледа | 60 |  |  |  |  |  |
| 4 | Специфични део прегледа, јонизујуће зрачење у току 12 месеци (или једне године) | Број прегледа | 90 |  |  |  |  |  |
| **II** | **УКУПНА ВРЕДНОСТ ПОНУДЕ:** |  |
| **III** | **ИЗНОС ПДВ-а:** |  |
| **IV** | **УКУПНА ВРЕДНОСТ ПОНУДЕ СА ПДВ-ом:** |  |

НАЗИВ ПОНУЂАЧАМ.П. ПОТПИС ПОНУЂАЧА

|  |
| --- |
| ОПШТИ ПОДАЦИ О ПОНУЂАЧУ ИЗ ГРУПЕ ПОНУЂАЧА |
| Р.бр | Пословно име или скраћени назив из одговарајућег регистра | Aдреса седишта | Матични број | Порески идентификациони број | Име особе за контакт |
| **1** |  |  |  |  |  |
| **2** |  |  |  |  |  |
| **3** |  |  |  |  |  |
| **4** |  |  |  |  |  |
| **5** |  |  |  |  |  |
| **6** |  |  |  |  |  |
| **7** |  |  |  |  |  |
| **8** |  |  |  |  |  |
| **9** |  |  |  |  |  |
| **10** |  |  |  |  |  |

**НАПОМЕНЕ:**

Понуђач доставља уколико је у Обрасцу понуде заокружио **“б”.**

Образац копирати, уколико има више понуђача

|  |  |  |
| --- | --- | --- |
|  |  |  |
| НАЗИВ ПОНУЂАЧА | М.П. | ПОТПИС ПОНУЂАЧА |

|  |
| --- |
| ОПШТИ ПОДАЦИ О ПОДИЗВОЂАЧИМА |
| Р.бр | Пословно име или скраћени назив из одговарајућег регистра | Адреса седишта | Матични број | Порески идентификациони број | Име особе за контакт |
| **1** |  |  |  |  |  |
| **2** |  |  |  |  |  |
| **3** |  |  |  |  |  |
| **4** |  |  |  |  |  |
| **5** |  |  |  |  |  |
| **6** |  |  |  |  |  |
| **7** |  |  |  |  |  |
| **8** |  |  |  |  |  |
| **9** |  |  |  |  |  |
| **10** |  |  |  |  |  |

Уколико уговор између наручиоца и понуђача буде закључен, подизвођач ће бити наведен у уговору.

**НАПОМЕНЕ:**

Понуђач доставља уколико је у Обрасцу понуде заокружио **“в”.**

|  |  |  |
| --- | --- | --- |
|  |  |  |
| НАЗИВ ПОНУЂАЧА | М.П. | ПОТПИС ПОНУЂАЧА |

Образац копирати, уколико има више подизвођача.